OzLabs/hebrew-wiki-articles huggingface dataset:
יונס אבן יצחק אבן בלכארש

יונס אבן יצחק בלכראש (בערבית: يونس ابن يصحق بلكراش) היה רופא יהודי, אשר שירת את שושלת בני הוד בספרד.

בימי מושל סרגוסה, אבו ג'עפר אחמד השני אלמסתעין (1109-1085), חיבר אבן בלכראש את ספרו על התרופות הנפרדות, ומתוך הוקרה קראו על שם שליט זה- "אלמסתעיני".

בחיבוריו הוא מזכיר בין השאר חומרי רפואה גם מהמרחב הארץ-ישראלי (אלשאם).<ref></ref>

בעל החיבור "ספר הטבלאות אודות התרופות הנפרדות" (كتاب الجدولة في الادوية ولفردات).

לחיבוריו של אבן בכלארש אלמסתעיני חשיבות רבה להבנת הפרמקולוגית הקדומה. חיבורו מייצג את שיאה של הרפואה המוסלמית ואת פריחתה במערב, בספרד ובארצות צפון אפריקה, וגם את חלקם של היהודים בפיתוח ענף זה באותן ארצות.

== מקורותיו לספריו ==
מקורותיו של אבן בכלארש רבים ומגוונים:

א. ספרי רפואה והמדע היוונים והרומיים דוגמת אריסטו, דיוסקורידס וגאלינוס.

ב. החיבורים שנכתבו ב"תקופת התרגומים" במימי הח'ליפים העבאסים עכל ידי חנין אבן אסחק (887-809) ותלמידו חביש אבן אלחסן ואחרים.

ג. החיבורים הרפואיים הערביים המקוריים, שנכתבו במאות העשירית ואחת-עשרה על ידי מיטב רופאי ספרד וצפון אפריקה. מבין אלה, ראויים לציון פילולוגים וסופרים ערבים קדומים המצוטטים בדברי אלדינורי כגון: אבו זיאד אלכלבי, אבו נצר אלבאהלי, אלפראא, אלאצמעי, אבן קתיבה, אבו עבידה, יעקוב אלסכית ואבו אלהית'ם אלאעראבי.<ref></ref>

== לקריאה נוספת ==
* זהר עמר וירון סרי, "אבן בכלארש- מגדולי רופאי ספרד", קורות, 15, (2001), עמ' עט- צא.

==הערות שוליים==

קטגוריה:יהודים ספרדים
קטגוריה:רופאים יהודים ספרדים
קטגוריה:נפטרים במאה ה-12
קטגוריה:ילידי המאה ה-11
דיוויזיית המילואים השמינית (בוואריה)

דיוויזיית המילואים הבווארית השמינית (בבווארית: 8. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.

==היסטוריה==
הדיוויזיה הוקמה ב-20 בינואר 1915, והוצבה בהרי הווז' באלזס עילית. מיולי עד אוגוסט 1916 לחמה הדיוויזיה ב, ובאוקטובר אותה שנה היא נשלחה לרומניה. באוקטובר 1917 חזרה הדיוויזיה לחזית המערבית והוצבה בפלנדריה, שם לחמה במתקפת האביב הגרמנית ובבלימת מתקפת מאה הימים של מדינות ההסכמה. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל).

==מפקדים==
* הרמן פון שטיין (20 בינואר 1915 - 11 בינואר 1917)
* אלברט זיקירכנר (12 בינואר 1917 - 11 באפריל 1917)
* מקסימיליאן יהלין (12 באפריל 1917 - ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

8
8
אורל מנגאלה

אורל ז'ונסון מנגאלה (בצרפתית: Orel Johnson Mangala; נולד ב-18 במרץ 1998 בבריסל שבבלגיה) הוא כדורגלן בלגי המשחק בעמדת הקשר האחורי בקבוצת אולימפיק ליון מהליג 1 בהשאלה נוטינגהאם פורסט ובנבחרת בלגיה.

== קריירת מועדונים ==
ב-9 ביוני 2017 חתם מנגאלה על חוזה לארבע עונות בשטוטגרט מהבונדסליגה. ב-8 באוגוסט 2018 הושאל למשך עונה אחת להמבורג מהבונדסליגה השנייה.

ב-9 באפריל 2021 האריך מנגאלה את חוזהו בשטוטגרט עד לחודש יוני 2014.

ב-31 ביולי 2022 חתם מנגאלה בנוטינגהאם פורסט.

ב-1 בפברואר 2024 עבר מנגאלה בהשאלה לאולימפיק ליון מהליג 1. <ref></ref>

== קריירה בינלאומית ==
ב-26 במרץ 2022 ערך מנגאלה את הופעת הבכורה שלו בנבחרת בלגיה, בתיקו 2-2 נגד נבחרת אירלנד במשחק ידידות.

נכלל בסגל נבחרת בלגיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:בריסל: כדורגלנים
קטגוריה:כדורגלני אולימפיק ליון
קטגוריה:כדורגלני שטוטגרט
קטגוריה:כדורגלני המבורג
קטגוריה:כדורגלני נוטינגהאם פורסט
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:בלגים שנולדו ב-1998
מבחן המרשמלו

מבחן המרשמלו היה מחקר בנושא דחיית סיפוקים שנערך באוניברסיטת סטנפורד. בניסוי נבדקה קבוצה של ילדים. לכל אחד מהם ניתן ממתק והובטח לו שיקבל ממתק נוסף, אם ימתין רבע שעה לפני שיאכל את הממתק הראשון. לאחר מכן עקבו החוקרים אחר התפתחות הילדים ומצאו מתאם גבוה בין יכולת דחיית הסיפוקים שלהם לבין האינטליגנציה הרגשית שלהם והישגיהם.<ref></ref> ניסויים חוזרים שנערכו מאוחר יותר ערערו על תוצאות הניסוי וקבעו שגורמים אחרים, ולא יכולת דחיית סיפוקים, השפיעו על יכולת ההמתנה של הילדים ועל הצלחתם בעתיד.
==הניסוי המקדים של 1970==
מבחן המרשמלו הראשון נערך בשנת 1970 על ידי ולטר מישל ואבי אבסן, באוניברסיטת סטנפורד. מטרת הניסוי הייתה לבדוק אילו גורמים עשויים לסייע לדחיית סיפוקים אצל ילדים. החוקרים שיערו שחשיפה לממתק בזמן ההמתנה תזכיר לילדים את התגמול המצפה להם וכך תעזור להם לחכות.

בניסוי השתתפו 32 ילדים, 16 בנים ו-16 בנות, שגילם הממוצע היה 4.5. שלושה ילדים לא השתתפו בניסוי מכיוון שלא הצליחו להבין את הוראות החוקרים. הילדים הוכנסו לחדר ריק מהסחות דעת, שבו הונח על שולחן ממתק לבחירתם (שתי עוגיות או חמישה מקלות בייגלה). החוקרים הודיעו לילדים שהם יכולים לאכול את הממתק מייד, אבל אם יחכו רבע שעה לפני שיאכלו אותו הם יזכו בממתק נוסף. מישל ואבסן ציינו שחלק מהילדים תוצאות הניסוי סתרו את השערתם המוקדמת של החוקרים, והתברר שהסחת דעת מהפיתוי מסייעת לדחיית הסיפוקים יותר מחשיפה אליו כתגמול.
==ניסוי המרשמלו ב-1972==
הניסוי הבא, שנערך בשנת 1972, הציג מרשמלו כתגמול. בהתבסס על תוצאות הניסוי הקודם, ניסו החוקרים לבדוק אילו הסחות דעת יסייעו יותר בדחיית הסיפוקים והאם יכולת דחיית הסיפוקים שיפגינו הילדים תשפיע על הישגיהם בעתיד. בניסוי זה השתתפו 50 ילדים והוא נערך באופן זהה לניסוי של 1970, אך הפעם הוצגו לילדים גירויים שונים שנועדו להסיח את דעתם מהמרשמלו. גם בניסוי זה הוכח שהסחת דעת מהממתק מסייעת בהמתנה לתגמול.

בשנת 1988 ערך מישל סקר בין הורי הילדים, והגיע למסקנה ש בשנת 1990 השווה מישל את תוצאות מבחן המרשמלו עם ציוני ה-SAT של הנבדקים, ומצא שהילדים שהמתינו עד לקבלת המרשמלו השני צברו בממוצע 210 נקודות במבחן יותר מאלו שלא המתינו.
==ניסויים חוזרים==
בשנת 2018 נערך ניסוי חוזר, שכלל קבוצה גדולה יותר של ילדים ובדיקה יסודית יותר של הישגיהם בעתיד. תוצאות ניסוי זה הראו גם הן מתאם בין יכולת דחיית הסיפוקים לבין הישגים בגיל ההתבגרות, אך המתאם היה נמוך ב-50% מזה שדווח במחקרים קודמים ולא מובהק מבחינה סטטיסטית.<ref></ref>

מחקר שנערך בשנת 2020 באוניברסיטת קליפורניה קבע שגורמים אחרים, כגון מעמד חברתי ויכולת כלכלית, הם אלו שהשפיעו על הצלחת הילדים בניסוי ועל הישגיהם הלימודיים, ולא יכולת דחיית הסיפוקים שלהם.
==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה: ניסויים
קטגוריה:אוניברסיטת סטנפורד
Attention: Miley Live

Attention: Miley Live (בעברית: שימו לב: מיילי בהופעה חיה) הוא אלבום ההופעה השני של הזמרת האמריקאית מיילי סיירוס. אלבום ההופעה יצא לאור ב-1 באפריל 2022, על ידי חברות התקליטים קולומביה רקורדס וסמיילי מיילי בע"מ.<ref name="Album"/>

רוב האלבום הוקלט במהלך ההופעה שלה שהתקיימה כחלק מפסטיבל המוזיקה של סופרבול באצטדיון קריפטו. קום ארנה בלוס אנג'לס ב-12 בפברואר 2022,<ref name="RS"></ref> כאשר רשימת השירים כללה שירים מאלבומיה Plastic Hearts (2020), Miley Cyrus & Her Dead Petz (2015), Bangerz (2013), The Time of Our Lives (2009), Breakout (2008), ו-Meet Meley Cyrus (2007), יחד עם גרסאות כיסוי לשירים ידועים. האלבום כולל גם שתי רצועות שלא פורסמו – "Attention" ו-"You". סיירוס אמרה שהאלבום "נוצר בידי המעריצים ועבור המעריצים".<ref name="RS"/>

==רקע והכרזה==
סיירוס הייתה צפויה לצאת לסיבוב הופעות על מנת לקדם את אלבום האולפן השביעי שלה, Plastic Hearts (2020), אך בשל התפרצות מגפת הקורונה דחתה את סיבוב ההופעות שלה מספר פעמים, עד שיצאה לבסוף במהלך שנת 2021–2022 לסיבוב ההופעות השישי שלה הנקרא, "Attention Tour".<ref></ref><ref></ref> בסיום סיבוב ההופעות, הכריזה סיירוס על האלבום בסוף ההופעה שלה שאירעה בלולהפלוזה ברזיל בסאו פאולו ב-27 במרץ 2022.<ref></ref> השיר "You" בוצע לראשונה על ידי סיירוס במהלך תוכנית הטלוויזיה "ספיישל מסיבת השנה החדשה של מיילי", אשר אירעה במיאמי ב-31 בדצמבר 2021, בעוד ש-"Attention" בוצע במהלך ההופעה שאירעה כחלק מפסטיבל המוזיקה של סופרבול בפברואר 2022.<ref name="RS"/>

לאחר הכרזת האלבום הוציאה סיירוס קליפים עבור השירים "", "Wrecking Ball x Nothing Compares 2 U" ו-"Never Be Me".<ref></ref><ref></ref><ref></ref>

ב-25 באפריל 2022, הכריזה סיירוס על צאת גרסת הדלוקס של האלבום, שתכלול שישה שירים נוספים,<ref name="Billboard"></ref> שהם בעיקר חלק מהמופע בפסטיבל בלולהפלוזה שהתקיים בברזיל בסאו פאולו ובהופעות אחרות שהתקיימו באמריקה הלטינית, בנוסף האלבום כולל גם את הסינגל "Angels like You" שנוסף בהופעה שלה בקולומביה כהכרת תודה על כך שהשיר הגיע למקום הראשון באייטונס באותה המדינה מפני שהמעריצים שלה שרו את השיר כל הלילה מחוץ למלון שבו שהתה בבוגוטה.<ref></ref>

==רשימת רצועות==

===הערות===
* כל הרצועות מצוינות כ"הופעה חייה", למעט "Attention".
* "Attention" מעוצב באותיות קטנות וגדולות.

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
|+ תאריכי יציאות לאור ופורמטים עבור Attention: Miley Live
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
!rowspan=2|עולם
|1 באפריל 2022
|rowspan=2|הורדה דיגיטלית • הזרמת מוזיקה
|סטנדרטית
|rowspan=2|קולומביה רקורדס • סמיילי מיילי בע"מ
|<ref name=Album></ref>
|-
|29 באפריל 2022
|דלוקס
|<ref name=Attention></ref>
|-
|}

== קישורים חיצוניים ==

== הערות שוליים ==

קטגוריה:אלבומי הופעה מ-2022
קטגוריה:אלבומי מיילי סיירוס
קטגוריה:אלבומי הופעה באנגלית
קטגוריה:אלבומי חברת RCA רקורדס
קטגוריה:אלבומי הופעה בהוצאה עצמית
קנטו יאמזאקי

קנטו יאמזאקי (ביפנית: 山﨑賢人; ) הוא שחקן קולנוע וטלוויזיה יפני.

== ביוגרפיה ==
קנטו יאמזאקי נולד טוקיו. בילדותו הוא רצה להיות כדורגלן. בשנים 2009–2011 הוא היה דוגמן.

בשנת 2010 הוא לראשונה השתתף בסדרת טלוויזיה Atami no Sousakan. בהמשך הוא שיחק בסדרות נוספות. פריצת הקריירה שלו התרחשה לאחר השתתפותו ב-L DK בשנת 2014. בשנת 2015 הוא שיחק לצד טאו צוטיה בסרט Orange שזכה להצלחה מסחרית. בשנת 2015 הוא זכה בפרס של האקדמיה היפנית לקולנוע.

בשנת 2016 יאמזאקי שיחק מורה לפסנתר בסרט Your Lie in April. כהכנה לצילומי הסרט הוא למד נגינה במשך חצי שנה. בשנת 2018 יאמזאקי שיחק בסדרה Good Doctor שזכתה לפופולריות רבה ביפן. על משחק בסדרה הוא זכה בפרס.

בשנת 2020 יאמזאקי החל להצטלם בסדרת טלוויזיה "בורדרלנד" שמבוססת על מאנגה בבאותו שם. לאור הצלחת העונה הראשונה הוחלט להמשיך לעונה השנייה. באותה שנה הוא שיחק בסרט Kingdom, שגם עבורו בשנת 2022 יצאה סרט המשך.

עד לשנת 2022 קנטו יאמזאקי שיחק בכ-40 סרטים וסדרות טלוויזיה.

יאמזאקי חובב צילום והוציא לאור מספר ספרים עם צילומיו.

==קישורים חיצוניים==

* 

קטגוריה:שחקני קולנוע וטלוויזיה יפנים
קטגוריה:יפנים שנולדו ב-1994
גרם למטר רבוע

חבילת נייר משרדי שבראשה מצוין המשקל המרחבי של הנייר
גרם למטר רבוע או גרם למ"ר (g/m<sup>2</sup> או gsm) הוא יחידת מידה של משקל מרחבי בתעשיית הנייר, המשקפת את הצפיפות של הנייר המיוצר, בהתאם למשקלה בגרמים של יריעת נייר ששטחה מטר רבוע אחד.

לנייר משרדי (המשמש במכונות צילום ובמדפסות) יש משקל מרחבי של כ-80 גרם למטר רבוע (שהם חמישה גרם לגיליון A4 יחיד). לנייר טישו, המשמש לייצור מטפחות נייר, המשקל מרחבי נע בין 16 ל-20 גרם למטר רבוע. לנייר כרומו יש משקל מרחבי בטווח 100–230 גרם למטר רבוע.

בדרך כלל ככל שמספר הגרם למטר רבוע קטן יותר כך הנייר רך יותר, אך ישנם פרמטרים נוספים לקביעת רכות נייר כגון חומר הגלם ושיטת הייצור.

מדידת משקל הנייר נעשית בטחנת הנייר כחלק מבקרת האיכות של ייצור הנייר. בחלק מאריזות הנייר (למשל אריזות של נייר משרדי) נהוג לציין מידע זה. 

שיטת מדידה נוספת, מקובלת פחות, קרויה "משקל בסיס" - משקל חבילה (500 יחידות ולפעמים 1,000 יחידות) של גיליונות נייר בגודל נייר נתון. 

קטגוריה:ערכים שבהם תבנית בריטניקה אינה מתאימה
קטגוריה:יחידות מידה
קטגוריה:נייר
ימים של תהילה (1986)

ימים של תהילה (באנגלית: Hoosiers) הוא סרט ספורט אמריקאי משנת 1986 בבימויו של דייוויד אנספו, עם ג'ין הקמן, דניס הופר וברברה הרשי בתפקידים הראשיים.

העלילה מתרחשת באינדיאנה המכונה "The Hoosier State" והיא בהשראת מקרה אמיתי של קבוצת כדורסל של בית ספר תיכון בעיירה קטנה באינדיאנה שהצליחה לנצח קבוצות מבוססות מערים גדולות ולהגיע לראש תחרות הכדורסל של אינדיאנה ב-1954.

ג'רי גולדסמית' היה מועמד לפרס אוסקר לפסקול המקורי הטוב ביותר.

דניס הופר היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

הסרט נבחר על ידי מכון הסרטים האמריקאי במקום ה-13 ברשימת מאה שנים... מאה השראות.

ב-2001 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".

==תקציר העלילה==
אינדיאנה 1951, נורמן דייל (ג'ין הקמן) מגיע לעיירה הקטנה היקורי (שם פיקטיבי) שם התקבל לעבודה בבית הספר התיכון המקומי כמורה להיסטוריה ואזרחות וכמאמן קבוצת הכדורסל של בית הספר. תנאי הפתיחה שלו אינם טובים - הוא מבוגר ולא עסק באימון כדורסל 12 שנים. מנהל בית הספר קלטוס סמרס (שלבי וולי) היה ידידו בעבר, תומך בו ומשמש גם כעוזרו באימון אך שאר התושבים אינם מרוצים ממנו.

הוא מכיר את המורה מיירה פלינר (ברברה הרשי) שתומכת בו יחד עם אמה (פרן פרסונס). דייל מכניס משטר משמעת ומתעמת עם מספר תלמידים. השחקן המצטיין ג'ימי צ'יטווד (מאריס ולאיניס) פרש מהקבוצה ומיירה מעודדת אותו להשקיע יותר בלימודים.

הקבוצה מפסידה במשחקים הראשונים. דייל רב עם השופטים וקלטוס מתרגש ומקבל התקף לב.

בעיירה מסתובב שוטאר פלאץ' (דניס הופר) שהיה פעם שחקן ומאמן אך נהפך לאלכוהוליסט ומנודה על ידי האנשים אף על פי שבנו אוורט (דייוויד ניידורף) משחק בקבוצה. דייל מתייחס אליו בחמלה ומציע לו משרת עוזר מאמן בתנאי שיפסיק לצרוך אלכוהול. באחד המשחקים מוצא דייל אמתלה להתחמק ומוסר את ניהול המשחק לשוטאר שמצליח להוביל את הקבוצה לניצחון.

לאחר מכן מידרדר שוטאר שוב לשתייה ונפצע מיריה ברובהו. דייל מוצא אותו, מאשפז אותו ודואג לו.

התושבים רוצים לסלק את דייל ומכנסים אספה והצבעה בנושא זה והתוצאה שהוא מפוטר. ברגע מכריע זה מבקש ג'ימי זכות דיבור ואומר שהוא החליט להצטרף לקבוצה רק אם דייל יישאר. ההצבעה מבוטלת ודייל מתחיל מכאן להוביל את הקבוצה להצלחות נוספות עד שהם מנצחים במשחק הסופי על אליפות בתי הספר התיכונים של אינדיאנה לשנת 1952, על חודו של סל שקולע ג'ימי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ין הקמן
|נורמן דייל
|מאמן כדורסל/מורה
|-
|דניס הופר
|שוטאר פלאץ'
|
|-
|ברברה הרשי
|מיירה פלינר
|מורה
|-
|שב וולי
|קלטוס סמרס
|מנהל בית הספר
|-
|פרן פרסונס
|אופל פלינר
|אמא של מיירה
|-
|מריס ולאיניס
|ג'ימי צ'יטוווד
|שחקן כדורסל
|-
|דייוויד ניידורף
|אוורט פלאץ'
|בנו של שוטאר
|}

==קישורים חיצוניים==

* [https://www.youtube.com/watch?v=33DEm0eW-wU קדימון לימים שלי תהילה], באתר יוטיוב
* [https://www.youtube.com/watch?v=A0QTBAWc3tM הקליעה הסופית של ג'ימי], באתר יוטיוב
* [https://www.tcm.com/tcmdb/title/22182/hoosiers#overview ימים של תהילה], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1986
קטגוריה:סרטים באנגלית
קטגוריה:סרטי כדורסל אמריקאיים
קטגוריה:סרטי מטרו גולדווין מאייר
קטגוריה:סרטים בשימור ספריית הקונגרס
קטגוריה:סרטי נעורים אמריקאיים
פרומיתיי

פרומיתיי (באוקראינית: БК Прометей) הוא מועדון כדורסל אוקראיני מקמיאנסקה, המשחק בליגת הכדורסל הלטבית-אסטונית.

== היסטוריה ==
ב-2018 הצטרפה פרומיתיי לליגה האוקראינית השנייה, וזכתה באליפות הליגה כבר בעונתה הראשונה. לכן, היא עלתה לליגת העל לעונת 2019/20. <ref></ref> בעונתה הראשונה, פרומיתיי הייתה במקום השלישי לפני שהעונה בוטלה בגלל מגפת הקורונה באוקראינה. בעונה שלאחר מכן, המועדון נרשם ליורופקאפ וערך את הופעת הבכורה שלו באירופה.

בשנת 2021, פרומיתיי זכתה באליפות הסופרליגה האוקראינית הראשונה שלה. <ref></ref> בעונה שלאחר מכן, פרומיתיי ערכה את הופעת הבכורה שלה ברמה האירופית הבכירה כששיחקה בסיבובי המוקדמות של ליגת האלופות בכדורסל 2021/2022. בעונת הבכורה שלה, היא העפילה מיד לעונה הסדירה ולאחר מכן עלתה לשמינית הגמר. לאחר הפלישה הרוסית לאוקראינה ב-2022, פרומיתיי פרשה מהתחרות ופירקה את המועדון כפי שציטט נשיא המועדון וולודימיר דובינסקי: "כל הכסף והמשאבים צריכים ללכת לצבא. קודם ניצחון. אחר כך כל השאר". <ref></ref>

ב-16 ביוני הוכרז המועדון כחלק מהקבוצות שישתתפו בעונת 2022/2023 ביורוקאפ, וישחק את משחקי הבית שלו בריגה, לטביה, גם במסגרת ליגת הכדורסל הלטבית-אסטונית.

== תארים ==
* הסופרליגה האוקראינית
** זכייה (1): 2020/21
* הליגה האוקראינית הגבוהה
** זכייה (1): 2018/19

== עונה אחר עונה ==
{| class="wikitable" style="font-size:90%;"
| align="center" bgcolor="FFFCAF" |אליפות
| align="center" bgcolor="E5E5E5" |סגנות
| align="center" bgcolor="BBF3BB" |עליית ליגה
| align="center" bgcolor="bce8e8" | פלייאוף
|}
{| class="wikitable plainrowheaders" style="text-align:center; font-size:90%" summary="Season (sortable), Team, Conference, Conference finish (sortable), Division, Division finish (sortable), Wins (sortable), Losses (sortable), Win% (sortable), GB (sortable), Playoffs, Awards and Head coach"
! scope="col" |עונה
! scope="col" |רמה
! scope="col" |ליגה
! scope="col" |עונה סדירה
! scope="col" |נ'
! scope="col" |ה'
! scope="col" |%נ'
! class="unsortable" scope="col" | פלייאוף
! class="unsortable" scope="col" | תחרויות אחרות
! scope="col" | מאמן ראשי
|-
| colspan="12" align="center" style="border:2px solid silver; background-color:#ee3224" | <span style="color:white;">פרומטי קמיאנסקה</span>
|-
|2018/19
| 2
|הליגה הגבוהה
| bgcolor="#bce8e8" | 1
| 26
| 2
|92.9%
| bgcolor="#BBF3BB" | ניצחון בחצי הגמר (חימיק), 2–0<br />ניצחון בגמר (ריבנה), 3–0
| –
| דמיטרי מרקוב
|-
|2019/20
| 1
| הסופרליגה
| 3
| 16
| 8
|66.7%
| בוטל עקב מגפת הקורונה
|–
| קרליס מויז'נייקס
|-
|2020/21
| 1
|הסופרליגה
| bgcolor="#bce8e8" | 3
| 27
| 13
|67.5%
| bgcolor="gold" | ניצחון ברבע הגמר (חימיק, 3–0)<br />ניצחון בחצי הגמר (דניפרו, 3–1)<br />ניצחון בגמר (זפוריז'יה, 3–0)
|יורופקאפ
| ויטלי צ'רני
|}

== קישורים חיצוניים ==
* 

== הערות שוליים ==

קטגוריה:קבוצות כדורסל אוקראיניות
אוניברסו טרוויזו

אוניברסיטו טרוויזו באסקט (באיטלקית: Universo Treviso Basket) היא קבוצת כדורסל איטלקית מטרוויזו המשחקת בליגת העל האיטלקית בכדורסל. המועדון, שנוסד ב-2012, החליף למעשה את בנטון טרוויזו, קבוצת העבר של העיר שפורקה באותה שנה.

== היסטוריה ==
בעקבות נסיגתה המתוכננת של משפחת בנטון מחסות מסחרית לכדורסל מקצועני ביולי 2012, נשארה בנטון טרוויזו ללא תמיכה כלכלית. במרץ 2012 הוקם קונסורציום אוניברסו טרוויזו במטרה להבטיח את המשך נוכחותה של הקבוצה, שזכתה בחמש אליפויות, שמונה גביעים ופעמיים בגביע ספורטה, בכדורסל האיטלקי. את היוזמה הובילו כדורסלני עבר של הקבוצה, וסווינגמן הקבוצה בעבר, ריקרדו פיטיס, סיפק ערבות לקונסורציום.

לאחר שהתגבר על כמה מאבקים כלכליים, ב-4 ביולי הצליח הקונסורציום להשיג מספיק מימון להקמת מועדון חדש, הודות לחמישה אנשי עסקים מקומיים ו-67 חברות שהיו מעורבים בו. Treviso Basket srl, החברה החדשה שהוקמה על מנת לנהל את המועדון, קיבלה את הזכויות הספורטיביות של בנטון טרוויזו בחינם, אך זו פרשה מוקדם יותר מהסרייה א' והגישה מועמדות לליגות החובבים כמועדון נוער. פדרציית הכדורסל האיטלקית, שמחליטה אילו מועדונים יתקבלו לליגות הלאומיות, סירבה לבקשת טרוויזו באסקט להצטרף לסרייה א', החלטה שאושרה על ידי בית המשפט הפדרלי ב-2 באוגוסט. נשיא הפדרציה, דינו מנגין, הסביר את ההחלטה בכך שהודאה במועדון החדש תעבור על חוקי הליגה ותיצור תקדים משפטי לא בר-קיימא. מנגין גם הצר על כך ששני המועדונים לא התאחדו.

המועדון גדל לאט וזכה בפרומוציונה, הליגה השביעית, הודות לתמיכה מבנטון טרוויזו, שהעבירה לו את סגל וצוות קבוצת הנוער שלו. טרוויזו באסקט עלתה לסרייה ד' לאחר שזכתה בפלייאוף 2012/13. בסיום העונה קיבלה הקבוצה כרטיס חופשי לליגה הרביעית. טרוויזו סיימה את העונה הסדירה במקום הרביעי בבית, אך הודחה בסיבוב הראשון של הפלייאוף על ידי אודינה.

לאחר רכישת הזכויות על קבוצת BNB Corato עלתה טרוויזו לסרייה א'2 סילבר, הליגה השלישית, אשר מוזגה במהרה עם הליגה השנייה, סרייה א'2 גולד. באותה עונה שינה המועדון את שמו לאוניברסו טרוויזו באסקט. טרוויזו סיימה ראשונה בעונה הסדירה ועלתה לפלייאוף המשותף לשתי הליגות, בו הודחה בסיבוב הראשון.

בעונת 2015/16 זכתה טרוויזו בבית המזרחי של הסרייה א'2 והעפילה לפלייאוף, אך הפסידה בחצי הגמר לפורטיטודו בולוניה. בעונת 2016/17 שוב סיימה הקבוצה ראשונה במזרח ושוב הפסידה לפורטיטודו בפלייאוף, הפעם בשמינית הגמר, בתוצאה 1–3. בעונה הבאה סיימה טרוויזו שלישית בבית המזרחי והעפילה בפעם הרביעית ברציפות לפלייאוף, אך הודחה בחצי הגמר 0–3 על ידי פלקנסטרו טריאסטה.

ביוני 2018 מונה מאסימיליאנו מנטי למאמן הקבוצה, והחתים בה את דייוויד לוגן. בתום העונה הסדירה סיימה טרוויזו במקום השני אחרי פורטיטודו, וב-17 ביוני 2019, לאחר שניצחה את קאפו ד'אורלנדו בגמר, עלתה הקבוצה לסרייה א'. את עונת 2019/20, שבוטלה בעקבות מגפת הקורונה באיטליה, סיימה הקבוצה במקום ה-13. בעונה הבאה סיימה הקבוצה במקום השישי בעונה הסדירה, והודחה ברבע גמר הפלייאוף 0–3 על ידי וירטוס בולוניה. בעונת שיחקה הקבוצה בליגת האלופות בכדורסל, והגיעה מהמוקדמות עד שלב הבתים של 16 האחרונות. בעונת 2022/23 סיימה הקבוצה במקום ה-11.

== שחקנים ==
* דיישון בוקר
* דייוויד לוגן
* ג'ון בראון
* קיי. סי. ריברס
* דיאנג'לו הריסון

== קישורים חיצוניים ==

*

== הערות שוליים ==

קטגוריה:קבוצות כדורסל איטלקיות
הדיוויזיה ה-218 (ורמאכט)

הדיוויזיה ה-218 (בגרמנית: 218. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

== היסטוריה ==
הדיוויזיה הוקמה ב-26 באוגוסט 1939 כחלק מגל הגיוס השלישי בברלין. במהלך הפלישה לפולין לחמה הדיוויזיה כחלק מהארמייה הרביעית. ב-1940 ויתרה הדיוויזיה על יחידות הארטילריה שלה ליחידות אחרות. לאחר שהשתתפה במבצע וזריבונג בדנמרק מאפריל עד יוני 1940, הדיוויזיה לא הייתה פעילה מאוגוסט 1940 עד פברואר 1941. מדצמבר 1941 לחמה הדיוויזיה בחזית המזרחית בגזרת קבוצת ארמיות צפון. בתחילת 1942, הוקצתה הדיוויזיה למרכז התחבורה חולם, דרומית לאגם אילמן, נגד התקפות של ארמיית ההלם השלישית הסובייטית. חלקים מהדיוויזיה השתייכו לקבוצת הקרב שרר, שהגנה על העיר המוקפת.

בשנת 1944 נסוגה הדיוויזיה ל, ולאחר מכן לחמה בכיס קורלנד עד לתום המלחמה במאי 1945.

== מפקדים ==
* ולדמר גרוטה (1 בספטמבר 1939–1 בינואר 1942)
* הורסט פרייהר פון אוקרמן (1 בינואר 1942–20 במרץ 1942)
* ויקטור לאנג (20 במרץ 1942–25 בדצמבר 1944)
* אינגו פון קולאני (25 בדצמבר 1944–1 במאי 1945)	
* ורנר רנק (1 במאי 1945–8 במאי 1945)

== קישורים חיצוניים ==
* [https://www.lexikon-der-wehrmacht.de/Gliederungen/Infanteriedivisionen/218ID.htm הדיוויזיה ה-218] באתר lexikon-der-wehrmacht 

218
מאודו לו

מאודו לו (בגרמנית: Maodo Lô) הוא כדורסלן גרמני המשחק באולימפיה מילאנו מליגת העל האיטלקית והיורוליג בעמדות הרכז והקלע.

לו שיחק כדורסל מכללות באוניברסיטת קולומביה בניו יורק השייכת לליגת הקיסוס, שם כונה "היושב ראש" (The Chairman). לו, שהיה ידוע כאחד הכישרונות הגדולים בכדורסל הגרמני, הוא בן לאב סנגלי ואם גרמנייה.

== קריירת מכללות ==
לו שיחק כדורסל מכללות עבור אוניברסיטת קולומביה. הוא קלע 14.5 נקודות בממוצע למשחק במהלך ארבע שנות הקריירה שלו. ב-2016 הוא הוביל את קולומביה לאליפות טורניר ה-CIT ונבחר ל-MVP של הטורניר.

== קריירה מקצועית ==
לאחר שלא נבחר בדראפט ה-NBA {{כ}}2016 הצטרף לו לקבוצת ליגת הקיץ של פילדלפיה 76'.

=== ברוזה במברג (2016–2018) ===
ב-22 ביולי 2016 חתם לו בקבוצת היורוליג הגרמנית ברוזה במברג. בעונתו הראשונה בבמברג זכה לו בדאבל, כשהקבוצה זכתה בבונדסליגה ובגביע הגרמני. בעונת היורוליג העמיד לו ממוצעים של 5.3 נקודות ו-1.2 אסיסטים ב-10.5 דקות למשחק.

בעונתו השנייה בבמברג סיימה הקבוצה במקום הרביעי בעונה הסדירה, אך בחצי הגמר הודחה על ידי באיירן מינכן.

=== באיירן מינכן (2018–2020) ===
ב-13 ביולי 2018 חתם לו לשנתיים בבאיירן מינכן, וזכה עימה באליפות ב-2019.

=== אלבה ברלין (2020–2023) ===
ב-22 ביולי 2020 חתם לו באלבה ברלין מהבונדסליגה והיורוליג. לו העמיד ממוצעים של 9.5 נקודות ו-3.1 אסיסטים למשחק. הוא האריך את חוזהו בקבוצה בשנתיים ב-4 באוגוסט 2021.

=== אולימפיה מילאנו (2023–) ===
ב-22 ביולי 2023 חתם לו באולימפיה מילאנו מליגת העל האיטלקית והיורוליג.

== קריירה בינלאומית ==
בשנת 2014 זומן לו לראשונה לנבחרת גרמניה בכדורסל. הוא נבחר לסגל שהשתתף ביורובאסקט 2015 שם העמיד ממוצעים של 4.6 נקודות, 1.2 ריבאונדים ו-1.4 אסיסטים למשחק.

== קישורים חיצוניים ==

== הערות שוליים ==

קטגוריה:כדורסלני אולימפיה מילאנו
קטגוריה:כדורסלני באיירן מינכן
קטגוריה:כדורסלני אוניברסיטת קולומביה
קטגוריה:כדורסלני ברוזה במברג
קטגוריה:כדורסלני אלבה ברלין
קטגוריה:כדורסלני נבחרת גרמניה
קטגוריה:בוגרי אוניברסיטת קולומביה
קטגוריה:כדורסלנים גרמנים באולימפיאדת טוקיו (2020)
קטגוריה:גרמנים שנולדו ב-1992
ריצ'רדס בניושיס

ריצ'רדס בניושיס (בליטאית: Ričardas Beniušis; נולד ב-23 באפריל 1980) הוא כדורגלן ליטאי המשחק בעמדת החלוץ בסאנד יונישקיס. שיחק בעבר עונה בקבוצת הפועל רעננה.

==קריירה==
בניושיס התחיל את הקריירה שלו בקבוצת הכדורגל אינקראס קובנה מהליגה הליטאית השנייה. בעונת הצטרף לקבוצה הבוגרת וכבר בעונת הבכורה שלו בקבוצה כבש 16 שערים והיה שותף לעלייה של הקבוצה לליגת העל הליטאית. במהלך שנת הצטרף לבלטיקה קלינינגרד מהליגה השלישית ברוסיה, במדיה רשם רק הופעה אחת במשחק הליגה נגד סוקול סרטוב. בשנת חזר לקדנציה שנייה באינקראס. כעבור שנה חזר לרוסיה וחתם בקריליה סובייטוב סמרה.

בשנת הצטרף לסטארט מליגת העל הנורווגית, במדיה שיחק עונה אחת.

בשנת חתם באטלנטאס וכעבור חצי שנה הצטרף לקובנה עמה זכה בשלוש אליפויות ובגביע אחד. בקיץ חתם בהארטס אוף מידלות'יאן, ממנה עבר לליאפייס מטאלורגס ולאחר מכן לדונאיסקה סטרדה.

בקיץ הצטרף לסודובה מריאמפולה. בינואר בניושיס חתם בהפועל רעננה מליגת העל עד לסיום העונה. בסיום העונה, רעננה ירדה לליגה הלאומית ובניושיס חזר לסודובה.

בהמשך הקריירה, שיחק גם בקרויה פאקרוייס, שילאס קאזלו רודה, שילוטה ופאנריס וילנה. כיום משחק בסאנד יונישקיס.

ב-4 ביולי 2021 בניושיס ערך את הופעת הבכורה שלו בנבחרת ליטא בניצחון 2-5 נגד . ב-9 בפברואר 2002 הבקיע את שער הבכורה שלו בנבחרת בניצחון 0-1 נגד .

==תארים==
; קובנה
*ליגת העל הליטאית: , , 
*הגביע הליטאי: , 

; אישיים
*מלך שערי ליגת העל הליטאית: (16 שערים)

==קישורים חיצוניים==

קטגוריה:כדורגלנים ליטאים
קטגוריה:חלוצי כדורגל ליטאים
קטגוריה:פוניבז': כדורגלנים
קטגוריה:כדורגלני בלטיקה קלינינגרד
קטגוריה:כדורגלני קריליה סובייטוב סמרה
קטגוריה:כדורגלני סטארט
קטגוריה:כדורגלני אטלאנטאס
קטגוריה:כדורגלני קובנה
קטגוריה:כדורגלני הארטס
קטגוריה:כדורגלני לייפאיס מטאלורגס
קטגוריה:כדורגלני דאק 1904 דונאיסקה סטרדה
קטגוריה:כדורגלני סודובה מריאמפולה
קטגוריה:כדורגלני הפועל רעננה
קטגוריה:כדורגלני שילוטה
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים בסקוטלנד
קטגוריה:ספורטאים ליטאים בלטביה
קטגוריה:ספורטאים זרים בסלובקיה
קטגוריה:ספורטאים ליטאים בישראל
קטגוריה:ליטאים שנולדו ב-1980
צ'רנוביל (סדרת טלוויזיה)

צ'רנוביל (ברוסית: Чернобыль) היא סדרת דרמה היסטורית רוסית שביים אלכסיי מוראדוב על פי תסריט על ולנטין ספירידונוב. הסדרה מתארת את אסון הגרעין בצ'רנוביל ואת מאמצי הניקוי לצד עלילת משנה החוקרת מעורבות אפשרית של האמריקאים באסון. צוות השחקנים מורכב בעיקר משחקנים מקומיים, בכיכובם של איגור פטרנקו ונאדז'דה מיכלקובה, דמיטרי אוליאנוב, מריה אנדרייבה, אלכסנדר אילין הבן, ולדימיר יומאטוב, יורי צורילו, ואחרים.

הסדרה תעלה לשידור ב-19 באפריל 2022.
==עלילה==
העלילה מתרחשת מאפריל עד דצמבר 1986. במקביל לאירועים המרכזיים, האסון בתחנת הכוח הגרעינית - מסופר כיצד האגף האוקראיני של הק.ג.ב. של ברית המועצות מתוודע לעניין שמפגינים שירותי הביון הזרים בתחנת הכוח הגרעינית בצ'רנוביל.
==ראו גם==
*צ'רנוביל. כרוניקה של שבועות קשים
*צ'רנוביל: אזור ההרחקה
*צ'רנוביל 1986

==קישורים חיצוניים==

*[https://kg-portal.ru/tv/ruschernobyl/ צ'רנוביל] באתר kg-portal.ru
קטגוריה:סדרות דרמה היסטוריות
קטגוריה:סדרות דרמה רוסיות
קטגוריה:אסון צ'רנוביל
קטגוריה:יצירות משנת 2022
קטגוריה:ברית המועצות בתרבות
קטגוריה:קהילת המודיעין הסובייטית בתרבות ובאמנות
פיליפ מכניקוס

פיליפ מכניקוס (בהולנדית: Philip Mechanicus; 17 באפריל 1889, אמסטרדם – אוקטובר 1944, אושוויץ) היה עיתונאי הולנדי.

==ביוגרפיה==
מכניקוס נולד באמסטרדם, הבכור מבין שבעה בניהם של אליאס ושרה גובס (Gobes) מכניקוס. לאחר בית הספר היסודי התפרנס בגיל שתים עשרה כשליח בעיתון. הוא התקבל לעבודה בעיתון והתמסר לקריאה. בגיל שבע עשרה כתב את מאמריו הראשונים בעיתון "Het Volk" (העם) והחל בקריירה של עיתונאי.

לאחר שירותו הצבאי, עזב ב-1910 בערך לאיי הודו המזרחיים ההולנדיים, שם כתב ממדן עבור העיתון "Sumatra Post". לאחר מכן כתב מסמראנג שביאווה עבור העיתון "Lokomotif". ב-1919 חזר לאירופה עם אשתו ובתו. הוא הפך לעורך במחלקת החוץ של Algemeen Handelsblad. בני הזוג נפרדו ב-1921. מכניקוס נישא בשנית כעבור כמה שנים ונולדה לו בת נוספת, לפני שנפרד מאשתו השנייה.

במהלך שנות ה-20 וה-30, דוחות המסע שכתב עבור ה-Algemeen Handelsblad היו פופולריים בקרב הקוראים. דיווחיו על ברית המועצות מ-1929 עד 1934 ועל ארץ ישראל התפרסמו כספר.

==מלחמת העולם השנייה==
במאי 1940 כבשה גרמניה את הולנד. כיהודי, לא היה רצוי כעיתונאי ופוטר. עם זאת, המשיך לכתוב מאמרים תחת השם הבדוי Pére Celjenets (שפירושו ברוסית "לשנות מיקום" או "לעבור").

ב-27 בספטמבר 1942 נעצר מכניקוס ברחוב ונלקח לכלא המשטרה. הוא הוקע על כך שסירב לענוד את הטלאי הצהוב. קודם לכן הצליח להסתיר את אשתו-לשעבר ובתו, ואלה שרדו עד סוף המלחמה.

ב-25 באוקטובר 1942 גורש למחנה הריכוז אמרספורט ועונה. ב-7 בנובמבר נלקח למחנה המעבר וסטרבורק שם שהה במרפאה עד אמצע 1943 עקב פציעותיו. למרות קשייו כתב רשימות ביומן.

בתחילת מרץ 1944 גורש למחנה הריכוז ברגן בלזן. באוקטובר הועבר לאושוויץ עם 120 אסירים נוספים. לפי מידע שסיפקו שני ניצולים, הוא הוצא להורג שלושה ימים לאחר הגעתו, ב-12 באוקטובר 1944.

==מיצירותיו==
<div style="direction: ltr;">
* De pose de natuurlijkheid* Een cursus fotografie* De uivariaties
* De vrolijke keuken avec des illustrations de Judith Ten Bosch
* Laatste keuze uit het photographiquement woordenboek van Philip Mechanicus (2005)
* Verwarring zaait nieuwe identiteit, Opzet tot een manifest/pamflet/schotschrift in het boek EAT THIS! Het kookpunt van publiek domein (2006 verschenen bij uitgeverij Duizend & Een te Amsterdam)
* Kookkunst in Nederland Unieke recepten met Nederlandse producten (i.s.m. Ferry André de la Porte). T.g.v 20 jaar Alliance Gastronomique Néerlandaise. Uitgave: Zomer & Keuning Boeken B.V., Ede. ()
* «La Hollande s'amuse» avec des photos de Ferry André de la Porte
* Russische Reiseskizzen: Gesammelte Reisebriefe, Algemeen Handelsblad, 1932
* Dagboek uit Westerbork. Polak & Van Gennep, Amsterdam, 1964 ()
* Cadavres en sursis - Journal du camp de Westerbork. Notes De Nuit, 2015 ()
</div>

==מקורות==
<div style="direction: ltr;">
* Renata Laqueur, Schreiben im KZ. Tagebücher 1940–1945 Bearbeitet von Martina Dreisbach und mit einem Geleitwort von Rolf Wernstedt, Donat-Verlag, Bremen 1992, Zugl.: New York, Univ., Diss., (), pp. 130 et suiv.
* Koert Broersma, Buigen onder de storm. Levensschets van Philip Mechanicus 1889-1944, Van Gennep, Amsterdam 1993. () exp. Édition 2019, ()
</div>

==הערות שוליים==

==קישורים חיצוניים==

קטגוריה:נספים במחנה ההשמדה אושוויץ
קטגוריה:עיתונאים הולנדים
קטגוריה:נספי השואה
קטגוריה:ילידי 1889
קטגוריה:נפטרים ב-1944
קהילת יהודי קונהדייש

קהילת יהודי קונהדייש (בהונגרית: Kunhegyes) שבהונגריה התקיימה החל מאמצע המאה ה-19 ועד להשמדתה בשואה.

הקהילה התאפיינה בעיקר בשל בעלי המלאכה והסוחרים שחיו בה. יהודי קהילת קונהדייש, שהייתה קהילה אורתודוקסית, שמרו על מסורת אבותם והאמינו בחינוך יהודי<ref name=":0"></ref>.

==קורות הקהילה עד למלחמת העולם השנייה==
הקהילה היהודית בקונהדייש החלה להתגבש באמצע המאה ה-19, לאחר מלחמת העצמאות של הונגריה, ולאחר שהוסרה ההגבלה על ישיבת יהודים במקום. בית הכנסת ובית הספר נחנכו בשנת 1893. כאמור, מרבית יהודי הקהילה עסקו במסחר, עם מיעוט בעלי מלאכה, חקלאים עצמאיים ובעלי מקצועות חופשיים. על המוסדות הקהילתיים נמנו החברה קדישא ואגודת נשים.

הקהילה עברה כמה טלטלות במשך שנות קיומה, בעקבות תהפוכות פוליטיות אזוריות. באירועי "הטרור הלבן" בשנת 1919, נאסרו יהודים רבים תחת החשד שהם תומכים במהפכנים ימניים, ורבים מהם עונו לעיני נשותיהם. ב-1922 נשללו רישיונותיהם של בעלי בתי המרזח היהודיים. בנוסף, צעירים יהודים בתנועת הלבנטה, תנועה להכשרה צבאית, הופרדו מהחניכים הנוצרים והוכרחו לעבוד בעבודות משפילות.<ref name=":0" />

בשנת 1941 2% מתושבי קונהדייש היו יהודים, כ-224 במספר; ואילו במפקד שנערך באפריל 1944, מנו יהודי הקהילה 218 איש.<ref name=":1"></ref>

==במלחמת העולם השנייה==
כחודשיים לאחר סיפוח אוסטריה לגרמניה והפיכתה לשכנתה של הונגריה בשנת 1938, חוקקו בהונגריה חוקים מפלים נגד יהודים.<ref></ref> רישיונותיהם של הסוחרים ובעלי המלאכה בקונהדייש נשללו וב-1941 גויסו הגברים לעבודות כפייה.<ref name=":0" />

==גטו קונהדייש==
במאי 1944, לאחר פלישת הנאצים להונגריה, הוקם גטו קונהדייש בעיר, אשר רוכזו בו כ-70 משפחות יהודיות מקונהדייש ומטיסדרס השוכנת לידה, בשטח שבעבר ישבו בו צוענים. לא הייתה קיימת אספקת מים לגטו בשל זיהום שהיה בבאר הקרובה לעיר. גוף הביטחון הציבורי בהונגריה ערכו ניסויים על ידי עינויים ביהודים כדי לגלות היכן היהודים הסתירו את חפציהם יקרי הערך. בתחילת יוני 1944, הועברו יהודי גטו קונדהייש למרכז השילוח שבבית החרושת לסוכר בסולנוק. משם ב-25 ביוני 1944 גורשו חלקם לשטרסהוף שבאוסטריה בטרנספורט של 2,638 מגורשים; ושאר היהודים גורשו לאושוויץ ב-28 ביוני 1944.<ref name=":1" />

==ראו גם==
* קונהדייש

==לקריאה נוספת==
* פולה שרייבר, פנקס הקהילות, הונגריה, יד ושם, 1975

==הערות שוליים==

קונהדייש
קונהדייש
דאטה ג'ן

דאטה ג'ן (באנגלית: Datagen) היא חברת תוכנה רב לאומית שהוקמה בשנת 2018 על ידי אופיר צ'קון וגיל אלבז. החברה מספקת פלטפורמה להפקת נתונים סינתטיים המשמשים תעשיות כגון אלו העושות שימוש במציאות מדומה (VR), מציאות רבודה (AR), ראייה ממוחשבת (CV), ובינה מלאכותית (AI), בעיקר, מכוניות אוטונומיות, רובוטיקה ואבטחת IoT. הטכנולוגיות של החברה מוטמעות באלו של חברות פורצ'ן 500 שונות וענקיות טכנולוגיה אמריקאיות.

== היסטוריה ==
דאטה ג'ן הוקמה בשנת 2018 על ידי בוגרי הטכניון הישראליים אופיר צ'קון וגיל אלבז שפיתחו פלטפורמה להפקת נתונים סינתטיים עבור מודלים של אינטליגנציה מלאכותית. ההשראה הראשונית, ליצירת מה שלימים עתיד להיות דאטה ג'ן, הייתה סרטון של מייסד פייסבוק, מארק צוקרברג, המדגים את אוקולוס.<ref name="calcalist-february-2022"></ref>

בשנת 2021 הצטרפו לחברה 4 בכירים בתעשייה; טל דרום (סמנכ"לית מחקר ופיתוח, בעבר מנהלת בכירה באמזון מו"פ בישראל), ד"ר יונתן לזרסון (ראש מחקר AI), קארין רגב (סמנכ"לית שיווק) והדס שיינפלד (סמנכ"לית מוצר דאטה ג'ן, (מנהלת לשעבר בגוגל).<ref name="walla-september-2021" />

בשנת 2022 הודיעה החברה כי גייסה 50 מיליון דולר בסבב גיוס מסדרה B.<ref name="globes-march-2022"></ref>

== פלטפורמת דאטה ג'ן ==
פלטפורמת דאטה ג'ן משמשת להפקת נתונים סינתטיים המשמשים בבינה מלאכותית של ראייה ממוחשבת תוך הפיכתה של הפקת תמונות דו-ממדיות ותלת-ממדיות, באמצעים אחרים, לצורך הכשרת דגמי בינה מלאכותית, למיושנת.<ref name="globes-march-2022" /><ref name="the-marker-march-2022"></ref> על ידי יצירת סביבה וירטואלית תלת־ממדית של העולם האמיתי, הפלטפורמה מאפשרת ללקוחות לקצץ את זמן יצירת מערך הנתונים של אימון בינה מלאכותית, שבדרך כלל ייקח להם כמה חודשים, לכמה שעות. על ידי מתן שליטה רבה יותר על תוצאת מערך הנתונים הסופית לצורך אימון בינה מלאכותית, המערכת מאפשרת למפתחי בינה מלאכותית לבודד ולתקן את כל הפערים האפשריים שיש לבינה המלאכותית שלהם, ובכך ליצור בינה מלאכותית מאומנת ומשופרת יותר.<ref name="calcalist-february-2022" />

== קישורים חיצוניים ==

* 

* 

== הערות שוליים ==

קטגוריה:תל אביב-יפו: חברות
קטגוריה:חברות טכנולוגיה
קטגוריה:חברות תוכנה ישראליות
קטגוריה:ישראל: חברות שהוקמו ב-2018
ח'ליל רסאס

ח'ליל רסאס, או ח'ליל ריסס (בערבית: خليل رصاص; 1926–1974) היה מחלוצי צילום העיתונות הפלסטיני. הוא תיעד לוחמים פלסטיניים לפני 1948 ובמהלך מלחמת העצמאות, לעיתים תוך שהוא מוטמע בכוחותיו של עבד אלקאדר אלחוסייני. עבודותיו של רסאס נמצאו במספר מקומות, אחדות נבזזו מחנותו במהלך המלחמה, אחדות נלקחו מכיסו של לוחם פלסטיני שמת בקרב, בעוד שרבות אחרות נלקחו מחנות צילום בשכונת ממילא, לאחר שעלתה באש במהלך הקרבות<ref name=":0" />. רבות מהתמונות נמצאות היום בארכיון "ההגנה" ובארכיון צה"ל<ref></ref>.
אחת התמונות שצילם רסאס כפי שקוטלגה בארכיון צה"ל{{תמונה להחלפה}}

== ביוגרפיה ==
רסאס נולד בשנת 1926 בירושלים, למשפחה פלסטינית-נוצרית. אביו, אבראהים, היה מחלוצי הצילום בירושלים בראשית המאה ה-20<ref></ref>. הוא נפטר בשנת 1974 מהתקף לב<ref></ref>.

== עבודתו ==
עבד אלקאדר אלחוסייני מעיין במפה מוקף לוחמים פלסטינים (ח'ליל רסאס, ארכיון ההגנה){{תמונה להחלפה}}
רסאס נודע בזכות צילומי אירועי המלחמה בסביבות העיר העתיקה בירושלים ובחברון. בשנות ה-40 הוא עסק בצילום בארץ ישראל ובישראל עד 1954. בין השאר עבד עם סוכנות AP, עם המגזין המצרי "הילאל" ועם היומון "פלסטיין פוסט" (ג'רוזלם פוסט)<ref></ref>.

לאחר נישואיו ב-1954 ובעקבות קשיים כלכליים נסע לעבוד בערב הסעודית. בשנת 1956 חזר לירושלים ועבד עם אביו בסטודיו רסאס. ב-1967 החנות עברה למשכנה החדש ברחוב א-זהרה. עד לשנת 1970 הוא עסק, יחד עם אחיו, וואהיב, בתיעוד תיירים המבקרים במסגד אל-אקצא.

רונה סלע, חוקרת ואוצרת של היסטוריה חזותית הנאבקת לשחרורם של חומרים שנלקחו שלל מפלסטינים וממדינות ערב מהארכיונים הישראליים<ref></ref>, נתקלה בצילומים שנשאו את החותמת "פוטו ריסס" בארכיון ההגנה ובארכיון צה"ל, כאשר הותר פרסומם ב-1998 וב-2002<ref></ref>. היא מצאה שהם קוטלגו תחת שמות מגוונים ונשאו כיתובים שונים, שהסתירו את תוכנם ואת מקורם בחנות הצילום של משפחת רסאס<ref name=":0"></ref>.

== ראו גם ==
* כרימה עבוד
* ח'ליל רעד

== לקריאה נוספת ==
* צילום בפלסטין/ארץ-ישראל בשנות השלושים והארבעים", רונה סלע (2000, ספר [https://www.herzliyamuseum.co.il/exhibition/צילום-בפלסטין/ התערוכה])
* "Imprisoned Photographs”: The Looted Archive of Photo Rissas (Rassas)—Ibrahim and Chalil (Khalil) Rissas, Rona Sela
* In the Eyes of the Beholder -Aspects of Early Palestinian Photography, Rona Sela

== קישורים חיצוניים ==
* [http://www.ronasela.com/he/details.asp?listid=46 לעיון הציבור - תצלומי פלסטינים בארכיונים צבאיים בישראל], מנשר לאמנות, 2009 (אוצרת, ספר)
* 
* 

== הערות שוליים ==

קטגוריה:אמנים פלסטינים
קטגוריה:נוצרים פלסטינים
קטגוריה:צלמי עיתונות
קטגוריה:ירושלים: אישים
קטגוריה:פלסטינים שנולדו ב-1926
קטגוריה:פלסטינים שנפטרו ב-1974
הדיוויזיה ה-81 (ורמאכט)

הדיוויזיה ה-81 (בגרמנית: 81. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

== היסטוריה ==
הדיוויזיה הוקמה ב-1 בדצמבר 1939 כחלק מגל הגיוס השישי.

בדצמבר 1941 נשלחה הדיוויזיה לחזית המזרחית, שם לחמה במבצע דמיאנסק כחלק מהארמייה ה-16. הדיוויזיה נותרה בגזרה הצפונית בשנים הבאות, ולחמה במסגרת קבוצת ארמיות צפון. באוגוסט 1944, בעקבות מבצע בגרטיון, כותרה הדיוויזיה בכיס קורלנד, שם המשיכה להילחם עד תום המלחמה במאי 1945.

== מפקדים ==
* פרידריך-וילהלם פון לפר (1 בדצמבר 1939&nbsp;– 5 באוקטובר 1940)
* הוגו ריבשטיין (5 באוקטובר 1940&nbsp;– 8 בדצמבר 1941)
* אריך שופר (8 בדצמבר 1941&nbsp;– 1 במרץ 1943)
* גוטפריד ובר (1 במרץ 1943&nbsp;– 13 במרץ 1943)
* אריך שופר (13 במרץ 1943&nbsp;– 1 ביוני 1943)
* גוטפריד ובר (1 ביוני 1943&nbsp;– 30 ביוני 1943)
* אריך שופר (30 ביוני 1943&nbsp;– 5 באפריל 1944)
* וולראט ליבה (5 באפריל 1944&nbsp;– 1 ביולי 1944)
* ארנסט מיינרס (1 ביולי 1944&nbsp;– 10 ביולי 1944)
* הגנרל פרנץ-אקארד פון בנטיבגני (10 ביולי 1944&nbsp;– 8 במאי 1945)

== קישורים חיצוניים ==
* [https://www.lexikon-der-wehrmacht.de/Gliederungen/Infanteriedivisionen/81ID.htm הדיוויזיה ה-81] באתר lexikon-der-wehrmacht 

81
סוראז'

כנסייה קטנה בעיירה שנבנתה ב-1907
סוראז (ברוסית: Сураж) היא עיר והמרכז האדמיניסטרטיבי של נפת סוראז' במחוז בריאנסק ברוסיה. היא ממוקמת על נהר איפוט, 177 קילומטרים דרומית-מערבית לבריאנסק, בירת המחוז.

אוכלוסיית המקום מנתה: 11,640 (מפקד 2010), 12,046 (מפקד 2002), 12,559 (מפקד 1989), 1,599 (1897).

== היסטוריה ==
המקום הוזכר לראשונה במאה ה-17 ככפר בשם סוראז'יצ'י (Суражичи).

מאז 1781 היא ידועה כעיר סוראז'-נה-איפוטי (Сураж-на-Ипути, סוראז' על האיפוט), ומ-1797 ידועה בשם סוראז' בלבד.

בזמן מלחמת העולם השנייה, נכבשה העיירה על ידי הגרמנים ב-17 באוגוסט 1941 והיא שוחררה על ידי הצבא האדום ב-25 בספטמבר 1943.

==הקהילה היהודית==
יהודים התיישבו כנראה לראשונה בסוראז' במחצית הראשונה של המאה ה-18. בשנת 1897 מנתה הקהילה היהודית בסוראז' 2,398 איש, שהיוו 60 אחוזים מכלל האוכלוסייה.

יהודי סוראז' סבלו מפוגרומים באוקטובר 1905 (באירועי מהפכת אוקטובר), פעמיים ב-1917 (באירועי מלחמת האזרחים ברוסיה) ואחד בשנת 1918 שבוצע על ידי חיילי הצבא האדום. ב-1939 הידלדלה האוכלוסייה היהודית וחיו בה רק 2,052 יהודים, כ-23 אחוזים מכלל האוכלוסייה.

לפני הכיבוש הגרמני רוב היהודים נמלטו מזרחה או גויסו לצבא האדום, ונותרו כ-30% מהאוכלוסייה היהודית ערב המלחמה. לאחר הכיבוש נעשה רישום של היהודים והם אולצו לבצע עבודות כפייה. בסתיו 1941 היהודים נאלצו להיכנס לגטו, ובתיהם המקוריים הועלו באש. במרץ 1942 היהודים נלקחו מהגטו אל הכפר הקרוב קיסלובקה ושם נרצחו בבור הריגה.

ב-1962 אישה יהודית ילידת סוראז' ששרדה את המלחמה יזמה מהלך להעברת הגופות לקבורה ראויה בבית הקברות היהודי של סוראז' והוקמה שם אנדרטה לזכרם.

== בעיות אקולוגיות ==
כתוצאה מאסון צ'רנוביל ב-26 באפריל 1986, חלק מהשטח של מחוז בריאנסק היה מזוהם בקרינה רדיואקטיבית (בעיקר נפות גורודייבקה, קלימובו, קלינצי, קרסנאיה גורה, סוראז' ונובוזיבקוב). בשנת 1999 חיו כ-226,000 אנשים באזורים שרמת הזיהום מעל 5 קירי לקילומטר רבוע, והם מהווים כ-16% מאוכלוסיית המחוז.

== קישורים חיצוניים ==

* 
* 

== הערות שוליים ==

קטגוריה:מחוז בריאנסק: ערים
קטגוריה:רוסיה: עיירות יהודיות
בונפרטניקוס

בונפרטניקוס (שם מדעי: Bonapartenykus; פירושו "הטופר של חוסה בונפרטה") הוא סוג דינוזאור תרופוד ממשפחת האלברזאוריים, שחי במאסטריכט שבסוף הקרטיקון שלפני 71 מיליון שנה באמריקה הדרומית. המאובנים של הדינוזאור התגלו ב-2012 בידי החוקרים: פדריקו ל. אגנולין, חיימה אי. פאוול, פרננדו אי. נובאס ומרטין קונדראט שקראו לו בשמו להוקרה לחוקר הארגנטינאי חוסה בונפרטה. הסוג כולל מין יחיד - Bonapartenykus ultimus, שפירושו: "ציפורן". המאובנים שלו התגלו בתצורת אלן שבריו נגרו שבפטגוניה, ארגנטינה. הממצאים הכילו שרידים חלקיים של בוגר אחד כנראה, אף שהתגלו גם ביצים מאובנות באותו אזור.

הבונפרטניקוס היה קרוב של המונונוקיוס ממונגוליה והוא היה דינוזאור דו-רגלי באורך משוער של 2.9 מטרים ומשקל 34 ק"ג, מה שהופך אותו לחבר הגדול ביותר בקבוצה אלברזאוריה. הוא היה בעל עצמות חלולות ואולי כוסה בנוצות. הוא היה בעל עצמות שכם ישרות ביותר וגב כפוף מעט עם חוליות גב מהודקות. הזנב היה קצר יחסית והרגליים האחוריות היו בעלות 4 טפרים חזקים אך רק טופר בודד ברגליים הקדמיות.

ייתכן שהדינוזאור נע בחבורות קטנות והיה אוכל כל או שאולי השתמש בטפריו בדומה לדוב נמלים כדי להרוס קיני טרמיטים.

== קישורים חיצוניים ==

קטגוריה:אלברזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2012
אומנידנס

אומנידנס (שם מדעי: Omnidens; פירוש השם: "שיניים גדולות מלאות") הוא סוג של חסר חוליות נכחד שחי בקמבריון השלישי ונראה דומה לפרוק-רגליים ימי. החוקרים לא בטוחים בסיווג שלו, כשבעבר הוא נחשב לבן למערכה פריאפולידה אך כיום הוא נחשב לפאנאתרופוד (Panarthropoda), הקרוב מעט להלוציגניה. ייתכן שהוא קרוב למערכה נושאי ציפורניים המודרנית. יצור מוזר זה התגלה בממצאים באתר המאובנים בצ'נגג'יאנג שביונאן, דרום-מערב סין וככל הנראה נמצא גם בתצורות סיריוס פסט בגרינלנד.

לפי ההערכות היצור הגיע לאורך 1.5 מטר והיה הגדול שביצורי הקמבריון. הוא היה בעל גוף דמוי-רב-רגליים עם גפיים שטוחות רבות לצידו וגפי פה גדולים ומאונקלים ששימשו ללכידת טרף כמו תולעים ויצורים ימיים אחרים, כשכנראה היה טורף-על של התקופה לצד כמה מיני דינוקרידידה. במרכז הלסת היה מעין שריר-לוע שהיה מכוסה בחלקי שלד חיצוני קשיח ואולי גם שאר הגוף היה מכוסה להגנה.

==קישורים חיצוניים==

קטגוריה:לובופודיה
קטגוריה:בעלי חיים שחיו בקמבריון באסיה
קטגוריה:מאובני טקסונים שתוארו ב-2006
אאוקסיה

אאוקסיה (שם מדעי: Eocasea) הוא סוג של סינאפסיד מקבוצת הפליקוזאוריה, אשר חי במשך הקרבון הפנסילבני שלפני 300 מיליון שנה מזמננו בביצות ארצות הברית. המאובנים שלו התגלו בקנזס ב-2014 ותוארו בידי החוקרים רייס ופרוביץ' (Reisz & Fröbisch) שמשעות שמו: "קסיזאור השחר". הסוג כולל מין יחיד: Eocasea martini, לכבוד אוסף הדגימה ד"ר לארי מרטין.

== מאפיינים ==
האאוקסיה היה מקרוביהם של הקוטילורוניצוס והאדפוזאורוס מהפרם והוא נחשב לאחד הפליקוזאורים הקדומים בעולם. כאחד מראשוני בני הקבוצה קסיזאוריה (Caseasauria), אשר הייתה כנראה הראשונה שבקבוצות הטטרופודים שהתפתחו לאכול צמחים הוא היה קטן בהרבה מקרוביו, לא עולה על 20 ס"מ ומשקל של 4 ק"ג. הגוף היה בעל מבנה גוף חביתי, רגליים צרות וקטנות וראש בעל נחיריים בולטים ולסתות שטוחות בעלות שיניים דמויי-עלים שהתאימו לאכילת צמחייה רכה או אף לאוכל-כל (שכנראה ניזון מחרקים וטרף דומה), זאת לאחר שהוא התפתח כנראה מאבות טורפים וקטנים יותר שדמו לסוג Eothyris.

==קישורים חיצוניים==

*[http://www.sci-news.com/paleontology/science-eocasea-martini-ancestor-land-herbivores-01860.html מאמר על האאוקסיה] 

קטגוריה:בעלי חיים שתוארו ב-2014
קטגוריה:טקסונים שתוארו בידי רוברט ר. רייסז
קטגוריה:פליקוזאוריה
קטגוריה:בעלי חיים שחיו בקרבון פנסילבני באמריקה הצפונית
קטגוריה:מאובני טקסונים שתוארו ב-2014
קריוריקטס

קריוריקטס (שם מדעי: Kryoryctes) הוא סוג יונק נכחד מקבוצת יונקי הביב שהתקיים באוסטרליה במשך הקרטיקון התחתון לפני 106 מיליון שנה מימינו בקירוב. הסוג התגלה ב-2005 והכיל מין בודד - Kryoryctes cadburyi. משמעות שמו מיוונית: "kryo" - של אזור קריר ו-"oryktes" - מתחפר. שם המין ניתן להוקרה לחברת השוקולד Cadbury, אשר תמכה בחפירות והתגליות וכן מאחר שצבע הממצאים היה כהה בדומה לשוקולד.

הממצאים הראשונים של היונק התגלו בחפירות ממערת הדינוזאור (Dinosaur Cove) שבתצורות אאומרלה (Eumeralla Formation) בויקטוריה וכיום ממוקמים במוזיאון ויקטוריה במלבורן. 

הקריוריקטס היה יונק ביב קדום ביותר, שאולי דמה לסטרופודון מאותו אזור. עקב מבנה הטפרים הרחבים שלצידי רגליו נראה שהיה מתחפר מומחה. מבנה עצם הזרוע המאובן שהיה בעל תלמים וחריצים על חציו הגיע לאורך 46 מ"מ, אף שכנראה לפני שחיקה העצם הגיעה לאורך 50 מ"מ. לצידו נמצאו כמה מפרקים ועצם הגומד, אשר התאימו לאורח חיים של יצור מתחפר. הממצאים לא מעידים אם היה קרוב לברווזן או לקיפודניים.

==קישורים חיצוניים==

==הערות שוליים==

קטגוריה:יונקי ביב פרהיסטוריים
קטגוריה:יונקים שחיו בקרטיקון תחתון
קטגוריה:מאובני טקסונים שתוארו ב-2005
קטגוריה:בעלי חיים שחיו בקרטיקון באוסטרליה
קטגוריה:טקסונים ללא מקור
ארקטיקודקטילוס

ארקטיקודקטילוס (שם מדעי: Arcticodactylus; מילולית: "פטרודקטילוס ארקטי") הוא סוג של פטרוזאור שחי בטריאס העליון בגרינלנד לפני 208–201 מיליון שנה מזמננו. הסוג מכיל מין בודד - Arcticodactylus cromptonellus, הקרוי לכבוד ד"ר אלפרד ו. קרופטון . פטרוזאור זה קרוב לאאודימורפודון ובעבר נחשב למין בסוגו.

ממצאי הפטרוזאור הקדום התגלו במחצבים במזרח גרינלנד בתצורות פלמינג פיורד , בהם משלחת מ-1989 בראשות ויליאם אמרל גילתה ממצאים מאובנים של עצמות פטרוזאור חלקי ללא גולגולת. ממצאים אלה נחקרו במשך שנות ה-90 וב-2001 קבוצת חוקרים בראשות פאריש ג'נקינס סיווגו אותו כחלק מהסוג אאודימורפודון, שהתגלה באירופה הטריאסית. עם זאת ב-2015 הסוג הופרד על סמך מספר הבדלים במבנה השלד בידי החוקר הברזילאי אלכסנדר קלנר . 

פטרוזאור קדום זה הוא אחד מהקטנים שבבני קבוצתו, בעל מוטת כנפיים של 24 ס"מ בקירוב. הוא היה בעלת לסתות צרות מלאות שיניים משוננות שצמחו לסירוגין וגפיים בעלי עצם ירך ארוכה ביותר ביחס לפרופורציית הגוף. מפרק האצבעות היה בעל מבנה שנתן להניע את האצבעות של הכנף בצורה יעילה כלפי מעלה, מה שאיפשר לו לנוע במהירות בדומה לתנועה של סיסיים או אף קוליבריים.

ככל הנראה פטרוזאור זה חי בקרבת החופים וניזון מדגים וסרטנים שחטף עם מקורו.

==קישורים חיצוניים==

קטגוריה:פטרוזאוריה
קטגוריה:בעלי חיים שחיו בטריאס עליון באירופה
קטגוריה:פטרוזאורים שחיו בטריאס
לוק סיקמה

לוקאס קלייטון סיקמה (באנגלית: Lucas Clayton Sikma; נולד ב-30 ביולי 1989) הוא כדורסלן אמריקאי המשחק באולימפיאקוס מליגת העל היוונית בכדורסל והיורוליג. סיקמה הוא בנו של שחקן ה-NBA לשעבר וחבר היכל התהילה של הכדורסל ג'ק סיקמה.

== קריירת מכללות ==
ב-2007 חתם סיקמה באוניברסיטת פורטלנד והצליח להשפיע באופן מיידי, כשפתח ב-23 מתוך 31 המשחקים של הקבוצה בעונתו הראשונה והעמיד ממוצעים של 6.1 נקודות ו-7.3 ריבאונדים למשחק. לאחר שסיפק מספרים בעונות ה וה שלו, הוא השתפר בעונתו האחרונה והעמיד ממוצעי דאבל דאבל של 12.9 נקודות ו-10.5 ריבאונדים (מקום ראשון באזור החוף המערבי). הוא נבחר לחמישיית העונה של האזור. בקריירת כדורסל המכללות שלו קלע סיקמה 1,048 נקודות (8.3 למשחק) וסיים כריבאונדר המוביל של האוניברסיטה בכל הזמנים עם 987 (7.8 למשחק).

== קריירה מקצועית ==
לאחר שלא נבחר בדראפט ה-NBA {{כ}}2011 חתם סיקמה בלה פלמה מהליגה הספרדית השנייה לעונת 2011/12. הוא העמיד ממוצעים של 11.8 נקודות ו-7.7 ריבאונדים לפני שעבר לפורד בורגוס בעונה שלאחר מכן. בעונת 2013/14 הוא עבר לטנריפה מהליגה הראשונה בספרד.

לאחר שנתיים בטנריפה חתם סיקמה לשנתיים בוולנסיה. בשנת 2017 הוא זכה עם הקבוצה באליפות הליגה לאחר ניצחון 3–1 על ריאל מדריד בגמר.

ב-5 ביולי 2017 חתם סיקמה באלבה ברלין מהבונדסליגה הגרמנית. ב-28 באפריל 2018 הוא נבחר ל-MVP של הליגה ולחמישיית העונה. ב-12 ביוני 2019 הוא האריך את חוזהו באלבה ל-4 שנים נוספות.

ב-13 ביולי 2023, לאחר 6 שנים עם 3 אליפויות, שני גביעים והגעה לגמר היורוקאפ ב-, עזב סיקמה את אלבה ברלין וחתם באולימפיאקוס.

== קישורים חיצוניים ==

*[https://maccabi.co.il/news.asp?id=8683 תעוזת זהות: לוק סיקמה], באתר מכבי תל אביב

== הערות שוליים ==

קטגוריה:כדורסלני ולנסיה
קטגוריה:כדורסלני אוניברסיטת פורטלנד
קטגוריה:כדורסלני טנריפה
קטגוריה:מדינת וושינגטון: כדורסלנים
קטגוריה:אמריקאים ממוצא הולנדי
קטגוריה:כדורסלני אלבה ברלין
קטגוריה:כדורסלנים אמריקאים
קטגוריה:כדורסלני אולימפיאקוס
קטגוריה:אמריקאים שנולדו ב-1989
ג'סיקה שוורץ

ג'סיקה שוורץ (בגרמנית: Jessica Schwarz; נולדה ב-5 במאי 1977) היא שחקנית ודוגמנית גרמנייה.

==ביוגרפיה==
ג'סיקה שוורץ נולדה בארבך אים אודנוולד וגדלה במיכלשטאדט. בשנת 1993 היא זכתה בתחרות נוער של ירחון נועד גרמני. בהמשך היא התחילה לעבוד כדוגמנית ומנחה בטלוויזיה.

בשנת 2006 היא שיחקה בסרט "הבושם: סיפורו של רוצח" וזכתה להצלחה מחוץ לגבולות גרמניה. בשנת 2008 היא שיחקה בעיבוד לקולנוע על ספר "בית בודנברוק".

בשנת 2020 שוורץ שיחקה תפקיד ראשי בסדרה של נטפליקס "ביו-האקרים" בתור פרופסור טניה לורנץ; בהמשך היא הצטלמה לעונה השנייה של הסדרה.

=== חיים אישיים ===
במשך חמש שנים היא ניהלה מערכת יחסים עם דניאל בריהל והם נפרדו בשנת 2006. במאי 2021 היא התחתנה עם בן זוגה שהכירה שנה לפני זה.

==פילמוגרפיה==
*Nichts bereuen (2001)
*Die Freunde der Freunde (2002)
*Verschwende deine Jugend (2003)
*Kalter Frühling (2004)
*Kammerflimmern (2004)
*Quito (2004)
*Die Wilden Hühner (2006)
*Der rote Kakadu (2006)
*Lulu (2006)
*הבושם: סיפורו של רוצח (2006)
*Nichts als Gespenster (2006)
*Der Liebeswunsch (2007)
*Warum Männer nicht zuhören und Frauen schlecht einparken (2007)
*בית בודנברוק (2008)
*Die Wilden Hühner und das Leben (2009)
*Die Tür (2009)
*Romy (2009)
*Lautlose Morde (2010)
*Der Mann der über Autos sprang (2010)
*היום בו לא נולדתי <small>(גר')</small> (2010)
*Death of a Superhero (2011)
*Heiter bis Wolkig (2012)
*הברון מינכהאוזן (2012)
*Jesus liebt mich (2012)
*Adieu Paris (2013)
*Der Koch (2014)
*Zweimal zweites Leben (2016)

=== טלוויזיה ===
*ביו-האקרים (2020 - הווה)

==קישורים חיצוניים==

קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:דוגמנים גרמנים
קטגוריה:שחקני קולנוע וטלוויזיה גרמנים
קטגוריה:גרמניות שנולדו ב-1977
קטגוריה:גרמנים שנולדו ב-1977
טיינולופוס

טיינולופוס (שם מדעי: Teinolophos; פירוש השם: "רכס שיניים מורחב") הוא סוג יונק נכחד מקבוצת יונקי הביב שהתקיים במשך הקרטיקון התחתון שלפני 120 עד 113 מיליון שנה מזמננו באוסטרליה. סוג זה תואר ב-1999 והוא נחשב למונוטיפי במשפחה Teinolophidae, בו נכלל מין יחיד - Teinolophos trusleri, הקרוי על שם האמן פיטר טרוסלר. הממצאים שלו התגלו בתצורות וונטאגי שבדרום ויקטוריה.

היה זה יונק בעל צורה בסיסית דומה מעט לסינאפסידים שהיה קרוב בעיקר לסטרופודון ואולי היה בעל דמיון רחוק לברווזן מודרני. אצל היונק הקדום היו שיניים חותכות בעלי שחיקה מאוד מהירה וטוחנות גבוהות, אשר התאימו לקדמת פני הלסת והיו גבוהות יותר משאר הלסת (מה שנתן למין את שמו). גודל שיניים אלה היה כשישית מגודל היונק וכנראה ששימשו לאכילת חרקים וטרף דומה. ליונק זה היו אוזניים פרימיטיביות, כאשר היה חיבוק סחוס דק בין האף לסנטר.

ככל הנראה הטיינולופוס היה אחד מהסוגים הבסיסיים ביותר בקבוצתו ומספר חוקרים אף רואים בו אב קדמון של היונקים מקבוצת התריה לבין יונקי הביב האחרים.

==קישורים חיצוניים==

==הערות שוליים==

קטגוריה:בעלי חיים שתוארו ב-1999
קטגוריה:טקסונים שתוארו בידי תומאס יואיט ריץ'
קטגוריה:יונקי ביב פרהיסטוריים
קטגוריה:יונקים שחיו בקרטיקון תחתון
קטגוריה:מאובני טקסונים שתוארו ב-1999
קטגוריה:בעלי חיים שחיו בקרטיקון באוסטרליה